Source: https://digitalproof.io/law-cases?lang=sk
Timestamp: 2019-11-20 12:31:33+00:00

Document:
Povedzte nie krádeži nápadov s Digital Proof
POZRITE SI UKÁŽKY Z PRAXE
Ako blockchain mení svet právnych dôkazov
Od roku 2018 začala technológia blockchain preukazovať (a dokazovať) svoju prospešnosť riešením skutočných právnych prípadov a predkladaním spoľahlivých dôkazov. Nasledovné úryvky predstavujú prípady, ako sa pomocou blockchainu podarilo úspešne ochrániť autorské práva, kedy začal blockchain slúžiť ako plnohodnotná digitálna platforma na predkladanie dôkazov, či iné skutočnosti, pri ktorých bol blockchain viac ako nápomocný.
Jún 2018 Dôkaz s časovou pečiatkou po prvýkrát uznaný právnou autoritou v Číne s vplyvom na výsledok súdneho konania
V roku 2018 prijal Internetový súd v Hangzhou blockchainový dôkaz ako legitímny prostriedok v rámci sporu o autorských právach. Navrhovateľ Huatai Yimei predložil snímky obrazovky webového článku porušujúceho autorské práva, aby preukázal svoje tvrdenie. Autenticita článku bola preukázaná prostredníctvom platformy na uchovávanie dôkazov s názvom Baoquan.com, ktorá využíva technológiu blockchain.
Daný čínsky súd prehlasuje, že elektronické údaje uložené a zabezpečené pomocou technológií, ako je blockchain, by mali byť analyzované a prešetrované od prípadu k prípadu s otvoreným a nestranným prístupom. Takéto údaje by nemali byť bezdôvodne zavrhnuté a taktiež by sa nemali zvyšovať štandardné podmienky určovania legitimity dôkazov len preto, že použitá technológia je nová a komplexná pre pochopenie. Účinnosť dôkazov preukázaných pomocou technológie blockchain by mala byť určená komplexne, s dôrazom na preskúmanie integrity zdroja elektronických údajov a obsahu, bezpečnosti technických prostriedkov, spoľahlivosti metód, dôveryhodnosti a prepojenia s inými dôkazmi. Súd dospel k záveru, že technológia blockchain spĺňa príslušné normy na uchovávanie a zabezpečovanie elektronických údajov a udržiavanie ich integrity.
S cieľom potvrdiť, či boli elektronické údaje skutočne nahrané na blockchain, preskúmal súd údaje na dvoch úrovniach: či boli elektronické údaje skutočne nahrané a či sa nahrané elektronické údaje zhodujú so spornými elektronickými údajmi.
Júl 2018 V Dubaji ohlásili plán na vytvorenie prvého blockchain súdu na svete
Podľa plánu oznámeného konzorciom podporovaným dubajskou vládou, súdne rozsudky by mohli byť v budúcnosti overované blockchainovým šifrovaním. Bezpapierové Dubajské medzinárodné finančné centrum (DIFC) dnes uviedlo, že sa spojilo s iniciatívou Smart Dubai s cieľom vytvoriť prvý „blockchainový súd” na svete.
Blockchain je bezpečná šifrovacia technológia stojaca za digitálnymi menami. Technológia sa v súčasnosti osvedčuje aj v oblastiach od registrácie majetku až po samoobslužné „inteligentné“ zmluvy (smart contracts) vďaka svojej schopnosti vytvoriť reťaz transakcií odolných voči neoprávneným zásahom. Dubaj už oznámil ambíciu prepojiť mnoho vládnych procesov s technológiou blockchain do roku 2020, ako sú žiadosti o víza a obnovy licencií.
Počiatočným cieľom aliancie je preskúmať, ako dokáže blockchain pomôcť pri overovaní súdnych rozsudkov pri cezhraničnom vymáhaní. Vo vyhlásení sa ďalej uvádza, že partnerstvo je prvým krokom k vytvoreniu „blockchainom poháňanej budúcnosti pre súdníctvo, ktorá bude mať ďalekosiahle výhody“. Medzi ne patrí zefektívnenie súdneho procesu, odstránenie duplicitných dokumentov a zvýšenie efektívnosti v celom právnom ekosystéme. Budúci výskum má kombinovať odborné znalosti a zdroje na vyšetrovanie sporov vyplývajúcich zo súkromných a verejných blockchainov, spolu so zakódovanými regulačnými a zmluvnými podmienkami v rámci inteligentnej zmluvy (smart contract).
Výkonná riaditeľka a registrátorka súdu DIFC Amna Al Owais uviedla: „Táto pracovná skupina je v súlade s našou hlavnou zásadou poskytovať technologicky poháňané ‚súdy ako službu’, ktoré môžu byť dodatočne rozvíjané prostredníctvom dohôd o spolupráci a alianciami. Využitím blockchainovej technológie bude Dubaj stáť na poprednom mieste v oblasti právnej a justičnej inovácie so schopnosťou nastaviť normy pre krajiny a im prislúchajúce súdníctva.”
Blockchainové šifrovanie by tak mohlo byť využité v oblasti overovania súdnych rozsudkov podľa plánu vyhláseného konzorciom, ktoré podporuje dubajská vláda. Súdy Dubajského medzinárodného finančného centra (DIFC), ktoré vykonáva svoje procesy už iba digitálne, oznámili, že spolupracujú s iniciatívou „Smart Dubai“ s cieľom vytvoriť prvý „blockchainový súd“ na svete.
Cezhraničné vymáhanie
Blockchainová technológia bezpečného šifrovania využívaná pri digitálnych menách sa v dnešných dňoch testuje v právnych oblastiach, od registrácie majetku až po samoobslužné „inteligentné“ zmluvy (smart contracts), a to vďaka možnosti vytvoriť reťaz transakcií odolných voči neoprávneným zásahom. Dubaj už oznámil ambíciu prepojiť mnoho vládnych procesov s technológiou blockchain do roku 2020, ako sú žiadosti o víza a obnovy licencií. Prvotným cieľom novej aliancie je zistiť, ako môže blockchain pomôcť pri overovaní súdnych rozsudkov pri cezhraničnom vymáhaní. Vo vyhlásení sa ďalej uvádza, že partnerstvo je prvým krokom k vytvoreniu „blockchainom poháňanej budúcnosti pre súdnictvo, ktorá bude mať ďalekosiahle výhody“. Medzi ne patrí zefektívnenie súdneho procesu, odstránenie duplicitných dokumentov a zvýšenie efektívnosti v celom právnom ekosystéme.
Plánovaný výskum
Aliancia dodáva, že budúci výskum má skombinovať odborné znalosti a zdroje na vyšetrovanie sporov vznikajúcich zo súkromných a verejných blockchainov s reguláciou a zmluvnými podmienkami zakódovanými v inteligentnej zmluve (smart contract). Výkonná riaditeľka a registrátorka súdu DIFC Amna Al Owais uviedla: „Táto pracovná skupina je v súlade s našou hlavnou zásadou poskytovať technologicky poháňané ‚súdy ako službu’, ktoré môžu byť dodatočne rozvíjané prostredníctvom dohôd o spolupráci a alianciami. Využitím blockchainovej technológie bude Dubaj stáť na poprednom mieste v oblasti právnej a justičnej inovácie so schopnosťou nastaviť normy pre krajiny a im prislúchajúce súdníctva.”
September 2018 Čínsky súd uvádza na trh svoju blockchainovú platformu na dôkazy
Internetový súd v Hangzhou využil blockchain vo svojom online systéme vybavovania právnych sporov. Žalobca je tak schopný predkladať elektronické dôkazy digitálne na základe svedectva a overovania blockchainových uzlov vrátane notárskych úradov, súdnych posudkových stredísk, certifikačných orgánov/registračných orgánov), súdov a skupiny Ant Financial Services Group (systém úverových a finančných služieb spoločnosti Alipay).
Taktiež umožňuje používateľom prihlásiť sa na súdnu platformu a pomocou internetu vyhľadávať dôkazy. Môže ísť napríklad o nájdenie porušovateľov autorských práv alebo o prechod na stránku elektronického obchodu a následné zistenie podrobností o nákupe. Používatelia si budú tak môcť stiahnuť dôkaz pričom sa jeho hash uloží do blockchainu.
Podľa výkonného viceprezidenta súdu Wang Jiangqiao musia dôkazy prejsť štyrmi fázami: výroba, uchovanie, prenos a predloženie a overenie. Blockchain rieši problémy generovania údajov tým, že stanoví čas, miesto, autora a okolnosti. Blockchainový uzol sa tak legitimuje ako plnohodnotný svedok.
Dôkaz je spojený s overenou totožnosťou skutočnej osoby. Platforma ponúka typické výhody blockchainu: šifrovanie, schopnosť elektronicky podpisovať dôkazy a šetriť náklady.
Prvými organizáciami, ktoré tento systém využívajú, sú fintech spoločnosť Ant Financial, čínska spravodajská agentúra Xinhua News Agency, tlačová agentúra Hangzhou Daily Newspaper Group a čínsky video server Youku.
Október 2018 Smart Dubai a IBM uvádzajú na trh blockchainovú platformu pre Spojené arabské emiráty
Smart Dubai a IBM Blockchain oznámili spustenie platformy Dubai Blockchain, ktorá bola vytvorená na základe partnerstva medzi dvoma technologickými spoločnosťami pre vládu Spojených arabských emirátov.
Táto platforma bude prvým blockchainom vytvoreným priamo pre vládu. Budú na nej bežať služby občanom v krajine a vytvorí ju spoločnosť IBM Cloud. Nová platforma bude slúžiť ako odrazový mostík pre organizácie v Spojených arabských emirátoch a je očakávané, že sa čoskoro dostane do globálneho merítka.
Ďalším využitím tejto novej technológie je digitalizácia príslušných vládnych a občianskych služieb. Smart Dubai využije svoju spoluprácu s IBM na vykonávanie všetkých transakcií a pomôže tak Dubaju získať meno vo svete blockchainu.
V súčasnosti sa Dubaj usiluje o zavedenie blockchainu do každodenného života v krajine a o zabezpečenie fungovania štátu bez papierových formalít do roku 2021. Na tomto odvážnom pláne sa podujmú spoločnosti IBM a Smart Dubai.
Pomocou tejto novej platformy vláda integruje digitalizované informácie o krajine a pomôže tak občanom v ich každodennom živote. Platforma bude tiež užitočná pri vykonávaní lokálnych transakcií a pri znižovaní prevádzkových nákladov celého procesu a plánuje používať Štandardy nariadenia o informačnej bezpečnosti (ISR) vytvorené vládou v Dubaji.
December 2018 Peking internetový súd spúšťa súdny blockchain systém v spolupráci s čínskym internetovým vyhľadávačom Baidu
Pekingský internetový súd nedávno ohlásil súdny blockchain systém s názvom Scale Chain (v čínštine Tianping Chain) na uchovávanie digitálnych dôkazov.
Tianping Chain je popredná čínska platforma na ukladanie elektronických dôkazov založená na blockchaine, ktorú spoločne zostavil Pekingský internetový súd, tím pre núdzové kybernetické situácie z Čínskeho inštitútu priemyselnej kontroly (CICS-CERT), výskumná akadémia Ministerstva priemyslu a informačných technológií (MIIT), internetový konglomerát Baidu a popredný blockchain start-up TrustDo.
Už od svojho uvedenia na trh pred tromi mesiacmi sa začala platforma Tianping Chain používať vo viacerých sférach, ako je napríklad ochrana autorských práv, správa financií dodávateľských reťazcov, elektronické zmluvy, platformy dátových služieb tretích strán, bankovníctvo, poisťovníctvo a online finančníctvo.
Júl 2019 Talianske právo uznalo blockchainové časové pečiatky
Je to oficiálne: taliansky zákon teraz obsahuje opatrenie, ktoré zahŕňa blockchainové časové pečiatky. Kombinácia šifrovacích metód, siete so vzájomným sprístupňovaním a protokolov blockchain poskytuje istú úroveň spoľahlivosti zaznamenaných údajov. Náklady, rýchlosť, neobmedzená doba zápisu, „univerzálny dôkaz“, ktorý by mohli uznávať všetky súdy, nemeniteľnosť údajov – to všetko sú výhody, ktoré prináša možnosť zapisovania dôkazov na blockchain.
Blockchainové protokoly disponujú funkciou vkladania časových pečiatok, ktoré určujú dátum a čas zaznamenaných údajov. V tejto súvislosti predstavujú blockchainové časové pečiatky novinku na dvoch úrovniach:
Čas a dátum zápisu transakcie do blockchainu a potvrdenia zápisu transakcií. Právne uznávanie blockchainových časových pečiatok je dovolené zákonom č. 12/19 z 11. januára 2019 v súvislosti s podporou a zjednodušením podnikania a systémov verejnej správy, ktoré nadobudli účinnosť v Taliansku 13. februára 2019. Tento zákon ukotvuje právne účinky „blockchainových elektronických časových pečiatok“ ako dôkazov, avšak neujasňuje niektoré z technických a právnych otázok.
Júl 2018 Spoločnosť CaseLines, ktorá dodáva softvér na správu právnych dokumentov pre 78 súdov v Anglicku a vo Walese, vrátane Najvyššieho súdu Veľkej Británie, patentuje blockchain riešenie, ktoré zabepečí, že dôkazy nebude možné manipulovať
CaseLines očakáva, že svoj patent vyvinie v priebehu nasledujúcich štyroch až piatich mesiacov. Spoločnosť dúfa, že novú platformu založenú na blockchaine uvedie do jurisdikcií Spojeného kráľovstva, kde súdy už používajú systémy na správu dôkazov založených na cloude vrátane produktu CaseLines.
V roku 2015 získal CaseLines zákazku ministerstva spravodlivosti na digitalizáciu súdov Anglicka a Walesu. CaseLines tak našiel využitie vo veciach najvyššieho súdu, občianskeho a verejného práva, v systéme digitálnych prípadov Crown Court (CCDCS) v Anglicku a vo Walese a taktiež plní funkciu orgánu pre riešenie sporov pre súdy Medzinárodného finančného centra v Dubaji.
Vývojárska spoločnosť Netmaster Solutions stojaca za službou CaseLines je popredným svetovým poskytovateľom softvéru ako služby (SaaS) pre elektronickú prípravu, kolaboráciu a prezentáciu dôkazových/právnych zväzkov, dokumentov a video dôkazov.
CaseLines umožňuje právnickým firmám, právnym oddeleniam v spoločnostiach a súdom zvýšiť efektívnosť, znižovať náklady a zlepšovať produktivitu. CaseLines eliminuje priame a nepriame náklady na fyzické (papierové) a PDF súbory a umožňuje prezentáciu dôkazov na súdoch bez dodatočných nákladov na prevádzkovateľa súdnej siene.
August 2018 Súdy vo Veľkej Británii spúšťajú pilotný projekt systému dôkazov na blockchaine
Iniciatívu oznámil prostredníctvom blogu webovej stránky Súdnej služby Jej Veličenstva – Súdy a tribunály (HMCTS) Balaji Anbil, vedúci digitálnej architektúry a kybernetickej bezpečnosti na Ministerstve spravodlivosti vo Veľkej Británii. Pilotný projekt sa zameriava na analýzu, ktorá potvrdí, či sa technológia distribuovaných záznamov (distributed ledger technology) môže použiť na zjednodušenie a zefektívnenie súčasných súdnych procesov so zameraním na bezpečné zaobchádzanie s digitálnymi dôkazmi. Pracovná skupina vedúca projekt už zrealizovala úvodné stretnutie a aktívne spolupracuje s odborníkmi v tomto odvetví. Koncom tohto roka bude HMCTS testovať technológiu na „zdieľanie dôkazov medzi štátnymi orgánmi“.
Dr. Sadek Ferdous, spolupracovník pre technologickú politiku a výskumný pracovník na londýnskej univerzite Imperial College, poskytol HMCTS svoje technické odborné znalosti na spoločnom stretnutí.
Táto pracovná skupina sa zameriava na enterprise blockchainy, ako sú Hyperledger Fabric a Hyperledger Sawtooth. Daný aspekt je dôležitý práve vďaka tomu, že na súdne účely bude tento typ blockchainu disponovať iba dôveryhodnými účastníkmi, zatiaľ čo verejné blockchainy majú neznámych účastníkov a zabezpečujú verejne dostupné informácie pre všetkých. Enterprise blockchainy sú v tomto prípade vhodnejšie, pretože majú vyvinuté mechanizmy na regulovanie prístupu.
Popisujúc iniciatívu založenú na DLT ako súčasť rozsiahleho programu reforiem súdov Anbil prezradil: „Projekt predstavuje zavedenie nových riešení na tradičné výzvy, ako sú zdieľanie dôkazov, správa identity a zabezpečenie spoľahlivého prehľadu pre občanov nad svojimi vlastnými informáciami. Naše služby sú zamerané na kvalitu, jednoduchosť a využívanie najmodernejších technológií, a tak prinášajú množstvo výhod vrátane nákladovo efektívnych a včasných dodacích termínov a budúcich riešení na správu dôkazov.“
Pracovná skupina sa odvoláva na praktické problémy a výzvy, ktoré sú pri spravovaní dôkazov často citeľné, a hľadá systém, ktorý je schopný viesť záznamy o všetkých systémových činnostiach, ktoré zachytávajú, ako sa rôzne formy digitálnych dôkazov vytvárajú, sprístupňujú alebo upravujú, akou entitou alebo účastníkom a z ktorého miesta. Záznamy je potrebné uchovávať v chronologickom poradí spôsobom, ktorý môže ľahko umožniť rekonštrukciu a overenie sledu udalostí a činností, čo môže viesť k osvedčeniu štatútu legitimity digitálnych dôkazov. Vhodná DLT technológia so svojou podstatnou vlastnosťou udržiavania detailného revízneho záznamu by mohla byť najlepšou voľbou. Práve táto platforma môže byť v konečnom dôsledku rozhodujúca a zaručiť tak integritu dôkazov pri ich bezpečnom zaobchádzaní, uchovávaní a vyhľadávaní.
September 2018 Pekingský súd po prvýkrát uznal blockchainové záznamy ako dôkaz
Okresný súd v Pekingu v oblasti Dongcheng oznámil prvostupňový rozsudok vo veci porušenia práva na šírenie informácií v sieti. Podľa správ o duševnom vlastníctve v Číne v tomto prípade spoločnosť ChineseAll Digital Publishing Group Co., Ltd. (spoločnosť na výrobu mobilných hier) zažalovala spoločnosť Bejing Jingdong San Bai Lu, e-commerce Co., Ltd. (online obchod). Jingdong E-commerce je dcérskou spoločnosťou čínskeho e-commerce gigantu JD.com, Inc.
Toto je historicky prvé rozhodnutie súdu v Pekingu v okrese Dongcheng, v ktorom v prípade porušenia autorských práv bola využitá technológia blockchain spolu s cloud forenznou službou. Tento akt bol tiež prvou sankciou v Pekingu, pri ktorej bolo prijaté ukladanie dôkazov pomocou technológie blockchain.
Počas konania spoločnosť ChineseAll získala všetky dôkazy o porušení právnych predpisov spoločnosťou Jingdong prostredníctvom elektronickej evidencie dôkazov. Preukázali integritu a nefalšovateľnosť digitálnych dôkazov nahraných na blockchaine. Súd tak ukázal, aký právny účinok majú dôkazy uložené na blockchaine.
November 2018 Azerbajdžan chce implementovať blockchain do databáz ministerstva spravodlivosti
Vláda Azerbajdžanu oznámila, že krajina začne využívať blockchain v informačných systémoch a registroch ministerstva spravodlivosti, na matrikách, súdoch, väzniciach a aj v mimovládnych organizáciách, pričom sa uvádza, že oficiálne zavedenie elektronických dokumentov je kľúčové pre posun krajiny vpred.
Pokiaľ ide o potenciálne uplatnenie blockchainu v súdnom systéme, predseda AMF uviedol, že úsilie vyvinuté v otázke elektronických súdov je zatiaľ veľmi slabé, keďže systém e-government bol doposiaľ využitý len v niekoľkých súdnych sporoch. Určitý pokrok je však viditeľný u notárov, ktorí využívajú napríklad funkciu online výpisov z registrov nehnuteľností.
December 2018 Provinčný súd v Henane oznámil spustenie blockchain platformy digitálnych dôkazov, ktorá bude slúžiť na riešenie sporov, ako sú spory o porušení autorských práv a online zmluvy
Používatelia môžu prostredníctvom platformy overovať, ukladať a zhromažďovať digitálne dôkazy. Navrhovateľ a odporca môžu nahrať svoje digitálne dôkazy priamo na platformu pre overenie. Platforma využíva na kontrolu blockchainovú „hash” funkciu, ako aj kontrolu uzlov a sledovateľnosť blockchainu. Tento systém sa už využíva napríklad na súdoch v provincii Henan, v Čínskom inštitúte veľkých dát, v Právnom oddelení Čínskej informačnej asociácie, v Národnom informačnom centre, aj v Národnej platforme elektronického podávania zmlúv.
Prihláste sa na odber! Získajte prémiové funkcie ZADARMO.
O nás Ukážky z praxe Kontakt Obchodné podmienky Zásady ochrany osobných údajov
Zavrieť Napíšte nám
Email Predmet Správa
Táto webová stránka používa súbory cookies. Kliknutím na tlačidlo „Prijať a pokračovať” súhlasíte s prijímaním všetkých súborov cookies na tejto webovej stránke. Zásady ochrany osobných údajov.

References: súd 
 súd 
 Súd 
 súd 
 súd 
 súd 
 súd 
 súd 
 súd 
 súd 
 Súd 
 súd